joelniklaus/EU_Wikipedias huggingface dataset:
Δάφνις και Χλόη

Δάφνις και Χλόη είναι μία ιστορία αγάπης που έγραψε ένας εκ των πρώτων μυθιστοριογράφων του κόσμου, ο Έλληνας Λόγγος, συγγραφέας του 3ου μ.Χ. αιώνα.

Το έργο
Στην εποχή μας δεν έχουν διασωθεί άλλα έργα του Λόγγου, αλλά το Δάφνις και Χλόη διασώθηκε πλήρες και αποτελείται από 4 βιβλία. Το έργο αυτό ήταν γνωστό από την περίοδο της Αναγέννησης στην Κεντρική Ευρώπη. Πριν όμως γίνει γνωστό στην Ευρώπη, αγαπήθηκε και διασκέδαζε τις δέσποινες και τις αρχόντισσες της Μήθυμνας, από τον 3ο μ.Χ. αιώνα.

Στο βουκολικό αυτό μυθιστόρημα, η φύση, οι ήρωές του και ο ταπεινός κόσμος των αγροτών και των δούλων που τους περιβάλλει, εξιδανικεύονται από τον συγγραφέα. Το ύφος του έργου είναι μοναδικό για την εκλεπτυσμένη περιγραφή του έρωτα και της φύσης. Τίποτα δεν καλύπτεται με πέπλο και όμως το κάθε τι είναι γεμάτο μυστήριο.

Η υπόθεση

Η υπόθεση διαδραματίζεται σε μία παραλία της Λέσβου, όπου οι δύο βοσκοί Λάμων και Δρύας βρίσκουν, υιοθετούν κι ανατρέφουν μαζί δύο έκθετα παιδιά, ένα αγόρι και ένα κορίτσι. Τα παιδιά φορούν πολλά κοσμήματα, δείγμα της καταγωγής τους. Οι θετοί τους γονείς, οι βοσκοί Λάμων και Δρύας, τους δίνουν τα ονόματα Δάφνις και Χλόη. Όταν μεγαλώνουν τα παιδιά, αναλαμβάνουν τη βοσκή των κοπαδιών (κατσικιών και προβάτων) από τους θετούς γονείς τους, ενώ η φλόγα της αγάπης αρχίζει να διαφαίνεται στις νεανικές τους καρδιές.

Δάφνις και Χλόη στην τέχνη

Από το θέμα του εμπνεύστηκαν ζωγράφοι, όπως ο Μπουρντόν (Εθνική Πινακοθήκη Λονδίνου), ο Ζεράρ (Μουσείο Λούβρου), ο Μαρκ Σαγκάλ, γλύπτες όπως ο Νταλού και ο Κορτό (Μουσείο Λούβρου). Γνωστή είναι και η ομώνυμη χορογραφική συμφωνία του Μωρίς Ραβέλ σε 3 μέρη με χορικά. 

Το μυθιστόρημα για πρώτη φορά μεταφράστηκε στη γαλλική γλώσσα από τον Αμνώ επίσκοπο της Ωξέρ το 1551 και η πρώτη ολοκληρωμένη έκδοση έγινε το 1810 από τον Πωλ-Λουΐ Κουριέ. Ακολούθησαν πολλές εκδόσεις με σχόλια και διορθώσεις. Στα γερμανικά η καλύτερη έκδοση θεωρείται του εκδοτικού οίκου Prestel – Verlag  (1994), εμπλουτισμένη με 42 λιθογραφίες του Σαγκάλ. Ο Γεώργιος Βενδότης ήταν ο πρώτος νεο-έλληνας που μετέφρασε και εξέδωσε το έργο, από το τυπογραφείο του στη Βιέννη.

Η ταινία
Το 1931 γυρίστηκε βουβή ταινία του ελληνικού κινηματογράφου υπό τον ίδιο τίτλο (Δάφνις και Χλόη) βασισμένη στο Ειδύλλιον του Λόγγου σε σενάριο και σκηνοθεσία του Ορέστη Λάσκου.

Το 1963 ο Νίκος Κούνδουρος γύρισε την ταινία "Μικρές αφροδίτες", βασισμένη στο ειδύλλιο του Λόγγου και στα "Ειδύλλια" του Θεόκριτου.

Το 1966 η Μίκα Ζαχαροπούλου γύρισε την ταινία "Δάφνις και Χλόη '66", μεταφέροντας το μύθο του Λόγγου στη σύγχρονη εποχή. 

Το 1969 ο Ορέστης Λάσκος γύρισε την ταινία "Δάφνις και Χλόη, μικροί εραστές", βασισμένη στο ειδύλλιο του Λόγγου.

Εκδόσεις στα νέα ελληνικά
Λόγγος. Δάφνις και Χλόη, μετάφραση Ιώ Τσοκώνα, εκδ. Μεταίχμιο, 2017.

Βιβλιογραφία
Λόγγος, Δάφνης και Χλόη, Εκδόσεις Ίκαρος, εικονογράφηση Νίκος Χατζηκυριάκος-Γκίκας.
Φαίδων Θεοφίλου, Η Μήθυμνα στο φως της ιστορίας, Ιστορικός περίπατος, Εκδόσεις Εντελέχεια, 2010.
Ελίζα-Αννα Δελβερούδη, "Ορέστη Λάσκου, Δάφνις και Χλόη. Μια κινηματογραφική διασκευή του Μεσοπολέμου", Τα Ιστορικά, τ. 18, τχ. 34 (2001), σ. 167-196.

Δαφνις και Χλοη
Λεύκες Πάρου

Οι Λεύκες Πάρου (επίσημα Λεύκαι) είναι μεσόγειο ορεινό χωριό της νήσου Πάρου σε υψόμετρο 200 μέτρων.

Γεωγραφικά στοιχεία 
Οι Λεύκες απέχουν από την Παροικιά 10 χλμ. Είναι το ορεινότερο χωριό της Πάρου και έχει πλήθος εκκλησιών καθώς και μερικούς από τους τελευταίους ανεμόμυλους που σώζονται στο νησί. Ο τελευταίος μυλωνάς της Πάρου (μπάρμπα Αρτέμης) που λειτουργούσε το μύλο του στις Λεύκες πέθανε το 1996. Το χωριό πήρε το όνομά του από τις πολλές λεύκες, δηλαδή τα δέντρα, που υπήρχαν παλαιότερα στην τοποθεσία. Ο κεντρικός δρόμος του χωριού, που οδηγεί στο κέντρο των Λευκών, είναι ασπρισμένος και λιθόστρωτος, και ονομάζεται Ράμνος, διότι παλαιότερα ένα δέντρο ράμνος δέσποζε κατάμεσα στο δρόμο αυτό. Κάτοικοι το αφαίρεσαν με την πάροδο του χρόνου, για να έχουν καλύτερη πρόσβαση στο κέντρο του χωριού.

Ιστορικά στοιχεία 
Στα τέλη του 19ου αιώνα οι Λεύκες αποτελούσαν το κέντρο του Δήμου Υρίας που υπάγονταν στην Επαρχία Νάξου στο Νομό Κυκλάδων και υπήρξε μέχρι το 1912. Το όνομα του δήμου προέρχεται από το Υρία, ένα από τα αρχαία ονόματα της Πάρου. Πρωτεύουσα του Δήμου Υρίας ήταν οι Λεύκες στον οποίο συμπεριλαμβάνονταν τα χωριά Αγγυριά, ή Αγκαιριά, Αλυκή, Ανερατζιά, Βούνια, Καμάρι, Κάμπος, Λαγκάδα, Μάλτες και Μαράθι. Ο παραπάνω Δήμος από της εφαρμογής του νόμου ΔΝΖ΄/1912 «Περί Δήμων και Κοινοτήτων» μετατράπηκε σε κοινότητα Λευκών.  Την εποχή εκείνη παρουσίαζε ιδιαίτερη ανάπτυξη. Στη δεκαετία του 1970 γνώρισε μεγάλη ερήμωση λόγω αστυφιλίας όπου πολλοί κάτοικοι εγκαταστάθηκαν στην Αθήνα και κυρίως στο Μαρούσι και τα Μελίσσια αναζητώντας εργασία. Τα τελευταία όμως χρόνια λόγω τουρισμού παρουσιάζει μια νέα ανάπτυξη με ανοικοδόμηση οικιών  και εξωραϊσμούς για μια ήρεμη και γλυκιά ζωή. Με το Σχέδιο Καποδίστριας η Κοινότητα Λευκών εντάχθηκε ως τοπικό διαμέρισμα στον ενιαίο Δήμο Πάρου. Στην απογραφή του 2011 το χωριό έχει πληθυσμό 545 κατοίκους, ενώ στην απογραφή του 2001 αριθμούσε 519.

Πηγές 
 Μεγάλη Ελληνική Εγκυκλοπαίδεια τομ. ΚΓ΄, σελ.746 (Δήμος Υρίας).
 "Διαδρομές Πάρου και Αντιπάρου" έκδοση Εμπορικού Συλλόγου Πάρου.
 Εγκυκλοπαιδικόν Λεξικόν Ελευθερουδάκη, τόμος 12ος, 1931, Αθήνα, Εκδ. Οίκος Ελευθερουδάκης, λήμμα «Υρίας δήμος».
 "Λεύκες Πάρου πεντέμισι αιώνες ιστορία", Ευάγγελος Ν. Καστανιάς, Αθήνα 1998, έκδοση Κοινότητας Λευκών &  Προοδευτικού Συλλόγου Λευκιανών Αθήνας.

Εξωτερικοί σύνδεσμοι

Παραπομπές 

Χωριά της Πάρου
Ντέιβ Φιλόνι

Ο Ντέιβ Φιλόνι (αγγ. Dave Filoni) είναι Αμερικάνος σκηνοθέτης και σεναριογράφος.

Πρώτα χρόνια

Γεννήθηκε στο Μάουντ Λέμπανον της Πενσυλβάνια. Ήταν μαθητής στο Γυμνάσιο του Μάουντ Λέμπανον και στο Πανεπιστήμιο Εντιμπόρο της Πενσυλβάνια.

Φιλμογραφία

Avatar: The Last Airbender (2005)
Star Wars: The Clone Wars (ταινία) (2008)
Star Wars: The Clone Wars (τηλεόραση) (2008-2014, 2020)
Star Wars Rebels (τηλεόραση) (2014-2018)
Star Wars Resistance (τηλεόραση) (2018-2020)
Star Wars:The Bad Batch (τηλεόραση) (2021)

Παραπομπές

Σημειώσεις

Εξωτερικοί συνδέσμοι

Αμερικανοί σκηνοθέτες
Σκηνοθέτες κινουμένων σχεδίων
Αμερικανοί animators
Δημήτριος Ορφανίδης

Ο Δημήτριος Ορφανίδης ήταν Έλληνας καθηγητής πανεπιστημίου του 19ου και 20ού αιώνα.

Βιογραφικά στοιχεία 
Γεννήθηκε το 1820 στην Σμύρνη. Αδελφός του ήταν ο Θεόδωρος Ορφανίδης. Με την έκρηξη της Ελληνικής επανάστασης οι γονείς του κατέφυγαν στην Τήνο και αργότερα στο Ναύπλιο για να γλυτώσουνε από τις σφαγές από τους Τούρκους. Ο Ορφανίδης πήγε σχολείο στο Ναύπλιο και γράφτηκε στην Ιατρική Σχολή του Πανεπιστημίου της Αθήνας. Μετά το δεύτερο έτος συνέχισε τις σπουδές του στο Παρίσι, όπου αναγορεύτηκε διδάκτωρ. 

Επέστρεψε στην Ελλάδα και διορίστηκε νομοϊατρός. Πρόσφερε μεγάλες υπηρεσίες στην επιδημία της χολέρας που μάστισε τον Πειραιά και την Αθήνα. Για τις υπηρεσίες του αυτές τιμήθηκε με το παράσημο από τον βασιλιά Όθωνα. Αυτός έδωσε την πρωτοβουλία να ιδρυθεί η Αστυκλινική, στην οποία διορίστηκε διευθυντής και καθηγητής. 

Διετέλεσε πρόεδρος του Ιατροσυνέδριου για τριάντα χρόνια και προηγουμένως τμηματάρχης του Υπουργείου Εσωτερικών.

Πηγές 
 

Έλληνες πανεπιστημιακοί
Έλληνες ιατροί του 19ου αιώνα
Έλληνες ιατροί του 20ου αιώνα
Μιχαήλ Χατζημιχάλης

Ο Μιχαήλ Χατζημιχάλης (1835-1908) ήταν Έλληνας ιατρός και καθηγητής πανεπιστημίου του 19ου αιώνα.

Βιογραφικά στοιχεία 
Γεννήθηκε το 1835 στην Αθήνα, όπου ολοκλήρωσε την βασική του εκπαίδευση. Γράφτηκε στην ιατρική σχολή του Πανεπιστημίου της Αθήνας, και αργότερα μετέβη στην Γερμανία για να συνεχίσει τις σπουδές του. Επέστρεψε στην Ελλάδα και διορίστηκε αρχικά το 1872 υφηγτής και στη συνέχεια το 1875 έκτακτος καθηγητής παθολογικής ανατομικής στο Πανεπιστήμιο. Το 1879 ορίστηκε τακτικός καθηγητής ειδικής νοσολογίας και αργότερα διευθυντής της Αστυκλινικής. Διετέλεσε πρύτανης του Πανεπιστημίου κατά το ακαδημαϊκό έτος 1889-1890.

Απεβίωσε στην Αθήνα στις 17 Σεπτεμβρίου 1908.

Παραπομπές

Πηγές

Εξωτερικοί σύνδεσμοι 
 Χατζημιχάλης Μιχαήλ στον Πανδέκτη του Εθνικού Ιδρύματος Ερευνών

Καθηγητές Εθνικού και Καποδιστριακού πανεπιστημίου Αθηνών
Έλληνες ιατροί του 19ου αιώνα
Πρυτάνεις Εθνικού και Καποδιστριακού πανεπιστημίου Αθηνών
Γεώργιος Παμπούκης

Ο Γεώργιος Παμπούκης ήταν Έλληνας καθηγητής πανεπιστημίου του 20ού αιώνα.

Βιογραφικά στοιχεία 
Γεννήθηκε στο Κιάτο της Κορινθίας το 1885. Σπούδασε ιατρική στο Εθνικό Πανεπιστήμιο και αναγορεύτηκε διδάκτωρ. Συνέχισε τις σπουδές του στο Βερολίνο και Ζυρίχη. Επέστρεψε στην Ελλάδα και διορίστηκε καθηγητής της Ψυχιατρικής και της Νευρολογίας.

Πηγές 
 

Έλληνες πανεπιστημιακοί
Μεντενίν (Κυβερνείο)

Το Κυβερνείο (νομός) Μεντενίν, ή Μεντανίν, είναι ένας από τους 24 νομούς της Τυνησίας. Βρίσκεται στο νοτιοανατολικό παραθαλάσσιο τμήμα της χώρας, το ανατολικό τμήμα του οποίου συνορεύει με τη Λιβύη. Πρωτεύουσα είναι η ομώνυμη πόλη Μεντενίν. Έχει συνολική έκταση 8.588 τ.χλμ., (4ο σε έκταση), και πληθυσμό 443.700 κατοίκους (2007). Δημιουργήθηκε το 1956.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

Κυβερνεία της Τυνησίας
Πρόδρομος Πάρου

Ο Πρόδρομος Πάρου είναι μεσόγειο χωριό της νήσου Πάρου επί της ανατολικής πλευράς, κτισμένο σε υψόμετρο 30 μ.. Από την Παροικιά απέχει περίπου 16 χλμ. Παλαιότερα, διοικητικά, υπάγονταν στις Λεύκες Πάρου. Το 1971 είχε 271 κατοίκους, το 1981 είχε 209. Στη τελευταία απογραφή (2001) αριθμούσε 311 κατοίκους. Σήμερα  υπάγεται στο δημοτικό διαμέρισμα Αρχιλόχου του Δήμου Πάρου στο οποίο υπάγονται τα Μάρμαρα Πάρου, και ο παραλιακός οικισμός Μώλος Πάρου που αποτελεί και το επίνειο των προηγουμένων.

Η περιοχή του Προδρόμου Πάρου, όπως και των Μαρμάρων Πάρου που βρίσκεται ανατολικότερα και πολύ κοντά, είναι αγροτική με πολλά περιβόλια, δικά τους νερά και πλούσια γεωργική και κτηνοτροφική παραγωγή με εκτροφή πολλών αγελάδων. Ιδιαίτερο αξιοθέατο της περιοχής είναι το βυζαντινό μονοπάτι που συνέδεε το χωριό Μάρπησσα με τις Λεύκες και που περνάει μέσα από τον Πρόδρομο. Στην είσοδο του χωριού βρίσκεται η εκκλησία του Αγίου Σπυρίδωνα.

Πηγές 
 "Εγκυκλοπαίδεια Πάπυρος Λαρούς Μπριτάννικα" τομ.50ος, σελ.360.
 "Διαδρομές Πάρου και Αντιπάρου" έκδοση Εμπορικού Συλλόγου Πάρου.

Χωριά της Πάρου
Δευκαλίων ο Κρης

Στην ελληνική μυθολογία, ο Δευκαλίων της Κρήτης είναι γιος του βασιλιά της Κρήτης Μίνωα και της Πασιφάης, πατέρας του Ορεσθέα, βασιλιά των Οζόλων Λοκρών ή του Ιδομενέα που οδήγησε τα στρατεύματα του βασιλείου στην Τροία, και του Μόλου. Συμμετείχε στην Αργοναυτική Εκστρατεία και στο κυνήγι του Καλυδώνιου Κάπρου. Στην Οδύσσεια του Ομήρου, ο Οδυσσέας όντας μεταμορφωμένος από την Αθηνά σε ζητιάνο, εμφανίζεται στην Πηνελόπη με το όνομα "Αίθων", που υποτίθεται ότι ήταν το όνομα ενός γιου του Δευκαλίωνα.

Παραπομπή

Πρόσωπα της ελληνικής μυθολογίας
Δευκαλίων της Κρήτης
Σκορδαλιά

Η σκορδαλιά, γνωστή και ως αλιάδα, είναι ένα συνοδευτικό πιάτο που μοιάζει με πουρέ στην ελληνική κουζίνα το οποίο φτιάχνεται αναμιγνύοντας λιωμένο σκόρδο με μια παχύρρευστη βάση η οποία μπορεί να είναι πουρές πατάτας, καρύδια, αμύγδαλα ή βρεγμένο μπαγιάτικο ψωμί -και ρίχνοντας στο τέλος ελαιόλαδο ώστε να δώσει στο μείγμα μία απαλή, κρεμώδη υφή. Πολλές φορές προστίθεται και ξύδι. Παραλλαγές της βασικής συνταγής περιλαμβάνουν τα αυγά ως το υλικό που δίνει την κρεμώδη υφή, κάνοντας το λιγότερο ή και καθόλου παχύρρευστο, δίνοντας ένα αποτέλεσμα παρόμοιο με το γαλλικό αγιαλί, το καταλονικό αλιόλι, και ούτω καθεξής. Στα Ιόνια νησιά η σκορδαλιά σερβίρεται με μπακαλιάρο και συνήθως με λεμόνι αντί ξύδι.

Η σκορδαλιά συνήθως συνοδεύει τηγανητά ψάρια (κυρίως μπακαλιάρο), τηγανητά λαχανικά (κυρίως μελιτζάνες και κολοκύθια, ή βραστά λαχανικά (κυρίως τεύτλα). Μερικές φορές χρησιμοποιείται ως βούτημα.

Η σκορδαλιά είναι το σύγχρονο αντίστοιχο του αρχαίου «σκορόθαλμου».

Παραπομπές

Εξωτερικοί σύνδεσμοι

Αλείμματα
Εδέσματα Καθαράς Δευτέρας
Ελληνική κουζίνα
Κυπριακή κουζίνα
Κρύα ορεκτικά
Τρόφιμα με βάση το ψωμί
Ρακόμελο

Το ρακόμελο είναι ένα αλκοολούχο ποτό που παρασκευάζεται από μέλι με την διαδικασία της ζύμωσης των σακχάρων του μελιού. Το ρακόμελο μπορεί κανείς να το αγοράσει εμφιαλωμένο, έτοιμο για σερβίρισμα αφού ζεσταθεί.

Παρασκευή
Παρασκευάζεται συνδυάζοντας ρακή (τσικουδιά) ή τσίπουρο με μέλι και διάφορα μπαχαρικά, όπως  κανέλα, γαρίφαλο, κάρδαμο ή άλλα τοπικά βότανα. Παρασκευάζεται στην Κρήτη και σε άλλα νησιά του Αιγαίου πελάγους αλλά και στην ελληνική ηπειρωτική χώρα, και καταναλώνεται κυρίως τους χειμερινούς μήνες σαν ζεστό ρόφημα. Δεν πρέπει να μπερδεύεται με την ψημένη ρακή, που είναι τοπικό ποτό της Αμοργού και παρασκευάζεται από ρακή, ζάχαρη και περισσότερα μπαχαρικά, ενώ σερβίρεται σε θερμοκρασία δωματίου.

Συνταγή
Μια απλή συνταγή για ρακόμελο θέλει 1-2 κουταλιές του τσαγιού μέλι για τέσσερις μεζούρες ρακής, με ένα ξυλάκι και μία κουταλιά του τσαγιού κανέλας. Τα υλικά αναμειγνύονται και ζεσταίνονται καλύτερα σε μπρίκι του καφέ.

Δείτε ακόμα
 Ρακή

Παραπομπές

Ποτά προϊόντα ζύμωσης
Ελληνική κουζίνα
Κρητική κουζίνα
The Last Airbender (βιντεοπαιχνίδι)

Το The Last Airbender είναι βιντεοπαιχνίδι δράσης βασισμένο στην ομώνυμη ταινία, το οποίο κυκλοφόρησε για τα σε Wii και Nintendo DS. Κυκλοφόρησε στις 29 Ιουνίου του 2010 στην Αμερική, στις 6 Αυγούστου του 2010 στην Ευρώπη, ενώ στην Αυστραλία το Σεπτέμβριο του ίδιου έτους.

Χαρακτήρες
Οι χαρακτήρες του παιχνιδιού περιλαμβάνουν τον Άανγκ, ο οποίος έχει τη δυνατότητα να ελέγχει και τα 4 στοιχεία της φύσης, και τον Ζούκο, ο οποίος ελέγχει τη φωτιά, καθώς και βόμβες.

Πλοκή

Το βιντεοπαιχνίδι βασίζεται στον πρώτο κύκλο της σειράς κινουμένων σχεδίων Avatar: The Last Airbender και στην ταινία The Last Airbender.

Εξωτερικοί σύνδεσμοι

 The Last Airbender - Wii 
 Official game page from THQ.com 

Βιντεοπαιχνίδια δράσης
Βιντεοπαιχνίδια του Wii
Βιντεοπαιχνίδια του Nintendo DS
Βιντεοπαιχνίδια του 2010
Βιντεοπαιχνίδια της THQ
Avatar: The Last Airbender (βιντεοπαιχνίδια)
Nicktoons Nitro

Το Nicktoons Nitro είναι βιντεοπαιχνίδι στο οποίο συμμετέχουν χαρακτήρες από τις σειρές SpongeBob SquarePants, Danny Phantom, The Adventures of Jimmy Neutron: Boy Genius, Avatar: The Last Airbender, The Fairly OddParents και Invader Zim. Η πρώτη arcade έκδοση κυκλοφόρησε το 2009, ενώ η έκδοση για τα Wii, Xbox 360, PlayStation Portable και Nintendo DS το 2010.

Χαρακτήρες

Μπόμπ Σφουγγαράκης
Ντάνι Φάντομ
Τζίμμυ Νιούτρον
Τίμι Τέρνερ
Ζιμ
Άανγκ
Έβιλ Νίτρο

Μέρη

Βυθός του Μπικίνι (Bikini Bottom)
Ζώνη των Φαντασμάτων (Ghost Zone)
Ρέτροβιλ (RetroLand)
Νεραιδόκοσμος (Fairy World)
Ίρκεν Σίτι (Irken City)
4 Λαοί (Four Nations)
Πλανήτης Νίτρο (Planet Nitro)

Φωνές

 Τομ Κέννι 
Ντέιβιντ Κάουφμαν
 Ντέμπι Ντέρριμπερρι 
Τάρα Στρονγκ
 Ρίτσαρντ Στίβεν Χόρβιτζ
 Ζάχαρι Τίλερ Έισεν

Παραπομπές

Εξωτερικοί σύνδεσμοι

 Raw Thrills - Nicktoons Nitro
 News Article

Βιντεοπαιχνίδια του 2009
Βιντεοπαιχνίδια του 2010
Βιντεοπαιχνίδια του Wii
Βιντεοπαιχνίδια του Xbox 360
Βιντεοπαιχνίδια του PlayStation Portable
Βιντεοπαιχνίδια του Nintendo DS
Avatar: The Last Airbender (βιντεοπαιχνίδια)
Γιώργος Μπόμπολας

Ο Γεώργιος Μπόμπολας είναι Έλληνας επιχειρηματίας.

Γεννήθηκε το 1928 στον Πειραιά με καταγωγή από τη Μεσσηνία και τη Λακωνία. Ο πατέρας του ήταν αντάρτης του Ελληνικού Λαϊκού Απελευθερωτικού Στρατού και πολέμησε στην Εθνική Αντίσταση. Ο ίδιος ο Γιώργος Μπόμπολας συνελήφθη σε ηλικία 14 ετών από τους Γερμανούς επειδή έγραφε συνθήματα υπέρ της Αντίστασης σε τοίχους στην Καστέλλα. Συνέχισε τη δράση του ως μέλος της ΕΠΟΝ. Αργότερα σπούδασε πολιτικός μηχανικός στο Εθνικό Μετσόβιο Πολυτεχνείο και αναζήτησε δουλειά στο υπουργείο Δημοσίων Έργων χωρίς αποτέλεσμα, καθώς είχε «φακελωθεί» ως κομμουνιστής. Έτσι αναγκαστικά στράφηκε στον ιδιωτικό τομέα και ίδρυσε την κατασκευαστική εταιρεία «Τεχνοδομή» με βασικό συνέταιρο τον μετέπειτα υπουργό Δημοσίων Έργων Ευάγγελο Κουλουμπή.

Σήμερα οι δραστηριότητές του συγκεντρώνονται, κατά κύριο λόγο, στις κατασκευές, την ενέργεια και τα μέσα μαζικής ενημέρωσης (ΜΜΕ), με όχημα 2 εταιρείες:

την Ελλάκτωρ, που προέκυψε μετά από τη συγχώνευση των Άκτωρ ΑΤΕ και Ελληνική Τεχνοδομική ΑΕ το 1999.
την Πήγασος Εκδοτική, στην οποία ανήκαν ο τηλεοπτικός σταθμός Mega Channel (κατά 25%, έως τον Νοέμβριο του 2019, έπειτα από την εξαγορά του σταθμού εξολοκλήρου από την Alter Ego Mass Media Α.Ε., του εφοπλιστή Βαγγέλη Μαρινάκη), οι εφημερίδες Έθνος και Ημερησία (έως το 2017), και μια σειρά ιστοσελίδων και περιοδικών εντύπων.

Επιπλέον κατέχει ποσοστό του Καζίνο της Πάρνηθας, καθώς και ποσοστά στην Αττική Οδό και τα ορυχεία χρυσού στη Χαλκιδική.

Τη δεκαετία του 1980 κατηγορήθηκε ως πράκτορας των σοβιετικών μυστικών υπηρεσιών (Κα-Γκε-Μπε), αρχικά από τον Παύλο Αναστασιάδη (Paul Anastasi) ανταποκριτή στην Ελλάδα της κεντροδεξιάς βρετανικής εφημερίδας Daily Telegraph, και έπειτα και από το γνωστό βρετανικό περιοδικό Economist.

Ο Γιώργος Μπόμπολας, με δικηγόρο τον Στάθη Αλεξανδρή (υπουργό του Ανδρέα Παπανδρέου), ξεκίνησε δικαστικό αγώνα και δικαιώθηκε, καθώς ο Αναστασιάδης καταδικάστηκε για συκοφαντική δυσφήμηση από την ελληνική Δικαιοσύνη, ενώ ο Economist υποχρεώθηκε από τη βρετανική Δικαιοσύνη να πληρώσει χρηματική αποζημίωση και να ζητήσει συγγνώμη από τον Μπόμπολα.

Πηγές
Βόμβα με το «Εθνος» enet.gr (αρχειοθετημένο αντίγραφο από Internet Archive)

Παραπομπές

Εξωτερικοί σύνδεσμοι
Ελλάκτωρ Α.Ε.

Έλληνες επιχειρηματίες
Έλληνες εκδότες
Δημήτριος Καμπέρος

Ο Δημήτριος Καμπέρος (1883 - 1942) ήταν Έλληνας αεροπόρος, από τους πρωτοπόρους της Αεροπορικής Υπηρεσίας Στρατού και της Ελληνικής Βασιλικής Αεροπορίας.

Αεροπορική δράση
Αρχικά ο Δημήτριος Καμπέρος ήταν αξιωματικός του πυροβολικού και αργότερα της Εληνικής Βασιλικής Αεροποριας (ΕΒΑ) και ένας από τους έξι Έλληνες αξιωματικούς που εστάλησαν για αεροπορική εκπαίδευση στην Γαλλία το 1911 στο κέντρο του Henri Farman. Τότε αγοράσθηκαν από τον Henri Farman τέσσερα βενζινοκίνητα διπλάνα, που αποτέλεσαν τη βάση ίδρυσης της Ελληνικής πολεμικής αεροπορίας. Στις 13 Μαΐου 1912 πραγματοποίησε την πρώτη πτήση με στρατιωτικό αεροπλάνο στην Ελλάδα στη διάρκεια άσκησης. Στην ίδια ή σε άλλη άσκηση τον ίδιο μήνα, αναγκάστηκε να εγκαταλείψει το αεροσκάφος το οποίο είχε μείνει ακυβέρνητο λόγω βλάβης. Το εγκατέλειψε (χωρίς αλεξίπτωτο) λίγο πριν αυτό συντριβεί στα χωράφια. Γι' αυτή την ενέργειά του απέκτησε στο ψευδώνυμο "τρελλοκαμπέρος". Τον Ιούνιο του ίδιου έτους αφού τροποποιήθηκε το αεροσκάφος του σε υδροπλάνο, έσπασε το τότε παγκόσμιο όριο ταχύτητας των 110 χιλιομέτρων την ώρα. 

Το 1912 έκανε την πρώτη παγκοσμίως στρατιωτική χρήση αεροπλάνου για παρατήρηση του εχθρού πετώντας πάνω από το μέτωπο της Θεσσαλίας. Επίσης έριξε χειροβομβίδες κατά του εχθρού και επέστρεψε σώος από σύμπτωση αφού το αεροπλάνο του ήταν διάτρητο από σφαίρες. Αυτό θεωρείται σήμερα και ως η πρώτη χρήση αεροπλάνου για στρατιωτικό σκοπό, καθότι η Γαλλία, Γερμανία, Αγγλία, χρησιμοποίησαν αεροπλάνα για στρατιωτικό σκοπό μετά από δύο χρόνια, το 1914.. Ο Δημήτριος Καμπέρος και ο Μιχαήλ Μουτούσης πραγματοποίησαν πτήσεις στην Πρέβεζα, στον Αμβρακικό και κυρίως στο Μπιζάνι, όπου επόπτευσαν τις οχυρωματικές θέσεις των Τούρκων και έριξαν χειροβομβίδες με τα χέρια! Έκανε την τελευταία του πολεμική αποστολή στις 30 Νοεμβρίου 1912. Αργότερα, ως Επισμηναγός (ΙΠΤ) υπηρέτησε ως Υποδιοικητής στη Σχολή Αεροπορίας στο Τατόι και πετούσε στην Ανεμολέσχη του Φαλήρου. Απολύθηκε από τις τάξεις της ΕΒΑ το 1934.  Το προσφάτως ανακαινισθέν αμφιθέατρο του ΓΕΕΘΑ αφιερώθηκε στη μνήμη του και φέρει το όνομα του.

Άλλα βιογραφικά στοιχεία 
 Με το πέρας του Α' Παγκοσμίου Πολέμου (1918) ο Καμπέρος απασχολήθηκε ως εκπαιδευτής νέων αεροπόρων και για ένα διάστημα διατέλεσε υποδιοικητής της Σχολής Αεροπορίας. Ο Δημήτριος Καμπέρος πέθανε σε ηλικία 59 ετών από ασφυξία λόγω διαρροής φωταερίου, καθώς είχε ανάψει το γκάζι για να ζεστάνει λίγο γάλα και αποκοιμήθηκε.

 Λόγω των ριψοκίνδυνων πτήσεών του, του δόθηκε το παρατσούκλι Τρελοκαμπέρος, το οποίο αργότερα έγινε λαϊκή έκφραση που δηλώνει αλλόκοτη συμπεριφορά. Η προσφώνηση πέρασε στη λαϊκή γλώσσα με επανανάλυση της κλητικής Τρελοκαμπέρο σε ονομαστική θηλυκού (τρελοκαμπέρω) για σκωπτικό χαρακτηρισμό γυναικών. 

 Ήταν αδερφός του ανάδοχου του Ολυμπιακού και ανώτατου αξιωματικού του Πολεμικού Ναυτικού Νότη Καμπέρου. Κατά μια ανεπιβεβαίωτη μαρτυρία υπήρξε συνιδρυτής του συλλόγου.

Πηγές
Αρχείο Πολεμικού Μουσείου, Περίοδος Βαλκανικών Πολέμων 1912-1913, αρ. 490
Επίκαιρα 11 - Θεσσαλονίκη, 26 Οκτωβρίου
Ιστορία της Πολεμικής Αεροπορίας. Τα πρώτα βήματα.

Παραπομπές

Πρωτοπόροι της αεροπορίας
Έλληνες αξιωματικοί της Πολεμικής Αεροπορίας
Εκφράσεις
Χτένια Ρόδου

Τα Χτένια (Χτένιες ή Κτένιες) είναι μια βραχώδης και πολύ απότομη νησίδα των Δωδεκανήσων. Βρίσκεται Νοτιοδυτικά της Ρόδου. Διοικητικά ανήκει στο νομό Δωδεκανήσου.

Η λαϊκή παράδοση αναφέρει ότι το νησί δημιουργήθηκε όταν πειρατές άραξαν σε αυτή τη θέση για να λεηλατήσουν την, απέναντι, Μονή Σκιαδενής στη Ρόδο. Όταν επέστρεψαν όμως με τα λάφυρα το πλοίο τους είχε μαρμαρώσει και έτσι δημιουργήθηκε η νησίδα η οποία έχει και το όνομα πετροκάραβο επειδή έχει σχήμα πλοίου.

Παραπομπές 

Ελληνικές βραχονησίδες
Τζον Νοξ

Ο Τζον Νοξ (John Knox, 1514 - 24 Νοεμβρίου 1572) ήταν Σκωτσέζος θεολόγος και συγγραφέας, ηγέτης της Προτεσταντικής Μεταρρύθμισης. Θεωρείται ο ιδρυτής του Πρεσβυτεριανισμού και της αντίστοιχης εκκλησίας στην Σκωτία.

Ο Νοξ ήταν γιος χωρικού. Σπούδασε στο Πανεπιστήμιο του Σεντ Άντριους, και το 1540 έγινε ιερέας. Από νωρίς επηρεάστηκε από τους μεταρρυθμιστές, και εντάχθηκε στο κίνημα που προσπαθούσε να μεταρρυθμίσει την Εκκλησία της Σκωτίας. Αργότερα μετακόμισε στην Γενεύη, όπου συνδέθηκε φιλικά με τον Ιωάννη Καλβίνο, από τον οποίο επηρεάστηκε στην τελική διαμόρφωση των θεολογικών του απόψεων. Όταν το 1559 επέστρεψε στην Σκωτία, ηγήθηκε της Μεταρρύθμισης ενώ ένα χρόνο αργότερα ο Καλβινικός Πρεσβυτεριανισμός ανακηρύχτηκε επίσημη εκκλησία του κράτους από το Σκωτικό Κοινοβούλιο. Ο Νοξ ήταν ένας από τους φλογερότερους αντίπαλους της Καθολικής βασίλισσας της Σκωτίας, Μαρίας Α'. Συνέχισε να κηρύττει μέχρι λίγο πριν πεθάνει.

Υποσημειώσεις

Προτεστάντες θεολόγοι
Σκωτσέζοι συγγραφείς
Αρχάγγελος Λακωνίας

Ο Αρχάγγελος είναι χωριό που βρίσκεται την ανατολική ακτή του Λακωνικού Κόλπου, στο νότιο άκρο του ευρύτερου όρμου Ξυλής, η παραλία του οποίου διαγράφει ομώνυμο ορμίσκο. Έχει πληθυσμό  κατοίκους και διοικητικά ανήκει στο Δήμο Μονεμβασιάς.

Το όνομά του έλαβε από την ομώνυμη εκκλησία του χωριού που δεσπόζει στη παραλία του. Οι κάτοικοι του Αρχαγγέλου ασχολούνται κυρίως με την γεωργία και την αλιεία καθώς και με τον θερινό τουρισμό. Σημειώνεται ότι στη γύρω περιοχή έχουν εντοπιστεί κοιτάσματα μαγγανίου.

Ο Αρχάγγελος άλλοτε αποτελούσε οικισμό της κοινότητας Δαιμονίας της επαρχίας Επιδαύρου Λιμηράς του Νομού Λακωνίας. Αργότερα εντάχθηκε στο Δήμο Ασωπού και το 2011 στο στο Δήμο Μονεμβασιάς. Το 1971 αριθμούσε 24 μόλις κατοίκους, το 1981 έφθασαν τους 46, το 2001 αριθμούσε πλέον 66 κατοίκους, ενώ στην απογραφή του 2011 καταγράφηκαν 33 κάτοικοι.

Δείτε επίσης 
Κατάλογος παραδοσιακών οικισμών της Ελλάδας

Πηγές 
 Εγκυκλοπαίδεια Πάπυρος Λαρούς Μπριτάννικα   τομ.11ος, σελ.235.

Χωριά του νομού Λακωνίας
Λακωνικός κόλπος
Ιβάν Γιοβάνοβιτς

Ο Ιβάν Γιοβάνοβιτς (Σέρβικα Κυριλλικά: Ивaн Joвaнoвић) είναι Σέρβος προπονητής και πρώην ποδοσφαιριστής. Από τις 14 Ιουνίου 2021 εργάζεται ως προπονητής στον Παναθηναϊκό.

Ποδοσφαιρική Καριέρα
Ο Γιοβάνοβιτς ξεκινά από μικρή ηλικία στην τοπική ομάδα της Δόζνιτσας αλλά η επαγγελματική του πορεία ξεκινά την σεζόν 1984-85 σαν ποδοσφαιριστής της Ραντ Βελιγραδίου όπου και αγωνίστηκε στο ανώτερο επίπεδο της τότε Γιουγκοσλαβίας για τις σεζόν 1987-1988 και 1988-1989. Την επόμενη σεζόν παίρνει μεταγραφή στην ομάδα του Ηρακλή Θεσσαλονίκης όπου έπαιξε για δέκα συναπτά έτη μέχρι το τέλος της ποδοσφαιρικής του καριέρας. Συγκαταλέγεται στους κορυφαίους ξένους που αγωνίστηκαν στην ομάδα του Ηρακλή.

Προπονητική Καριέρα
Ξεκινά την καριέρα του ως προπονητής το 2001 από τη Νίκη Βόλου. Το 2002 αναλαμβάνει ως προπονητής της πρώην ομάδας του, του Ηρακλή μέχρι το 2003 που έρχεται στην Κύπρο ως προπονητής του ΑΠΟΕΛ. Στο ΑΠΟΕΛ πανηγυρίζει την κατάκτηση του Παγκύπριου πρωταθλήματος του 2003-04 και μένει μέχρι το Μάρτιο του 2005 που επιστέφει στην Ελλάδα και αναλαμβάνει την Παναχαϊκή για το 2005-06. Το 2007 αναλαμβάνει και πάλι τον Ηρακλή μέχρι τον Ιανουάριο του 2008 που επιστρέφει στην Κύπρο ως προπονητής του ΑΠΟΕΛ. Μέχρι στιγμής στην προπονητική του καριέρα έχει έξι τίτλους, όλους με την ομάδα του ΑΠΟΕΛ. Κορυφαία του στιγμή σαν προπονητής, ήταν η συμμετοχή με τον ΑΠΟΕΛ στους ομίλους του Τσάμπιονς Λιγκ αντιμετωπίζοντας την Πόρτο, την Τσέλσι, τη Ρεάλ Μαδρίτης και την Ατλέτικο Μαδρίτης.

Τον Ιούνιο του 2013 ανέλαβε προπονητής της Αλ Νασρ, ομάδας από τα Ηνωμένα Αραβικά Εμιράτα.

Το 2021 ανέλαβε ως προπονητής τον Παναθηναϊκό, όπου στην πρώτη του σεζόν κατέκτησε το κύπελλο Ελλάδας απέναντι στην ομάδα του ΠΑΟΚ με σκορ 1-0.

Διακρίσεις
ΑΠΟΕΛ
 Α΄ κατηγορία Κύπρου (4): 2003-2004, 2008-2009, 2010-2011, 2012-2013
 Κύπελλο Κύπρου (1): 2007-2008
 Σούπερ Καπ (4): 2004, 2008, 2009, 2011
Παναθηναϊκός
Κύπελο Ελλάδας (1): 2021-22

Παραπομπές

Ποδοσφαιριστές Ηρακλή Θεσσαλονίκης
Προπονητές ποδοσφαίρου Ηρακλή Θεσσαλονίκης
Προπονητές ποδοσφαίρου ΑΠΟΕΛ
Σέρβοι προπονητές ποδοσφαίρου
Σέρβοι ποδοσφαιριστές
Μέσοι ποδοσφαιριστές
Ποδοσφαιριστές ΦΚ Ραντ Βελιγραδίου
Προπονητές ποδοσφαίρου Νίκης Βόλου
Προπονητές ποδοσφαίρου Παναχαϊκής
Προπονητές ποδοσφαίρου Αλ Νασρ ΣΚ
Ποδοσφαιριστές ΦΚ Λόζνιτσα
Ξένοι ποδοσφαιριστές στην Ελλάδα
Προπονητές ποδοσφαίρου Παναθηναϊκού
Προπονητές Σούπερ Λιγκ Ελλάδας
Ξένοι προπονητές ποδοσφαίρου στην Ελλάδα
Μέι Ουίτμαν

Η Μέι Ουίτμαν (αγγλική γλώσσα: Mae Margaret Whitman, 9 Ιουνίου 1988) είναι Αμερικανίδα ηθοποιός. 

Γεννήθηκε στο στο Λος Άντζελες. Είναι γνωστή για το ρόλο της Κατάρα στη σειρά κινουμένων σχεδίων Avatar: The Last Airbender.

Φιλμογραφία

Παραπομπές

Εξωτερικοί σύνδεσμοι 

Mae Whitman at Movie Tome
Mae Whitman  at TV.com

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες ηθοποιοί φωνής
Ντάντε Μπάσκο

Ο Ντάντε Μπάσκο (, 29 Αυγούστου 1975) είναι Αμερικανός ηθοποιός.

Φιλμογραφία

Τηλεόραση

Βιντεοπαιχνίδια

Εξωτερικοί συνδέσμοι

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί φωνής
Γκρέι ΝτεΛάιλ

Η Γκρέι ΝτεΛάιλ (Grey DeLisle, 24 Αυγούστου 1973) είναι Αμερικανίδα τραγουδίστρια και ηθοποιός φωνής. Γεννήθηκε στο Φορτ Ορντ της Καλιφόρνια.

Δισκογραφία

 2000 – The Small Time
 2002 – Homewrecker
 2003 – Bootlegger, Vol. 1
 2004 – The Graceful Ghost
 2005 – Iron Flowers
 2005 – Loggerheads (σάουντρακ για την ομώνυμη ταινία)
 2006 – "Beautiful Dreamer" – Tribute to Stephen Foster (για αυτό το τραγούδι έλαβε Βραβείο Έμμυ)
 2007 – Anchored in Love: A Tribute to June Carter Cash

Φιλμογραφία

Τηλεόραση

Ταινίες

Βιντεοπαιχνίδια 

 Avatar: The Last Airbender
 Arc the Lad: Twilight of the Spirits (2003)
 Baldur's Gate II: Shadows of Amn (2000) 
 Barbie Beauty Boutique (2003)
 Bayonetta (2009)
 Champions of Norrath (2004)
 Crash of the Titans (2007)
 Curious George (2006) 
 Dark Reign 2 (2000)
 Doom 3 (2005) 
 Dragon Age: Origins – Awakening (2010) 
 Escape from Monkey Island (2000) 
 Fallout Tactics: Brotherhood of Steel(2001)
 Happy Feet (2006) 
 Final Fantasy X-2 (2003) 
 Giants: Citizen Kabuto (2000)
 Gladius (2003) 
 The Grim Adventures of Billy & Mandy (2006) 
 Indiana Jones and the Infernal Machine (1999) 
 Invictus: In the Shadow of Olympus (2000)
 Jumpstart Baby
 Lego Batman: The Videogame (2008) 
 Marvel Super Hero Squad (βιντεοπαιχνίδι)
 Mass Effect (2007) 
 Mass Effect 2 (2010) 
 Metal Gear Solid: Peace Walker (2010) 
 Nicktoons: Attack of the Toybots (2007)
 Nicktoons: Battle for Volcano Island (2006) 
 Ninja Gaiden II
 Tomb Raider: Anniversary (2007)
 Sacrifice (2000)
 Speed Racer (2007) 
 Star Wars Battlefront: Elite Squadron (2009) 
 Star Wars: Demolition (2000) 
 Star Wars: Force Commander
 Star Wars Jedi Knight: Jedi Academy (2003)
 Star Wars: Knights of the Old Republic II The Sith Lords (2004) 
 Star Wars: The Clone Wars – Bera Kazan
 Star Wars: The Force Unleashed (2008) 
 Starcraft II: Wings of Liberty
 Robots
 Tomb Raider Underworld (2008) 
 Vampire: The Masquerade - Bloodlines (2004) 
 X-Men Legends (2004) 
 X-Men Legends II: Rise of Apocalypse (2005)

Παραπομπές

Εξωτερικοί σύνδεσμοι

Official website 

Anination, Includes an Interview with Grey Delisle
Animation portfolio at Sandie Schnarr Talent Agency 
Commercial portfolio at Sandie Schnarr Talent Agency 

Αμερικανίδες τραγουδίστριες
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες ηθοποιοί φωνής
Τέμπη Λάρισας

Τα Τέμπη είναι μικρός οικισμός του νομού Λάρισας, χτισμένα στην είσοδο της κοιλάδας των Τεμπών, βορειοανατολικά της Λάρισας. Ανήκει διοικητικά στον δήμο Τεμπών ενώ παλαιότερα ανήκε στην Κοινότητα Αμπελακίων. Είναι μικρό πεδινό χωριό με πληθυσμό 63 κατοίκους, σύμφωνα με την Απογραφή του 2011. Την περίοδο της Τουρκοκρατίας ονομαζόταν Μπαμπά, όνομα που διατήρησε μέχρι το 1927 οπότε μετονομάστηκε σε Τέμπη.

Παραπομπές

Χωριά του νομού Λάρισας
Δήμος Τεμπών
Ελλάκτωρ

Η Ελλάκτωρ Α.Ε. είναι ελληνική πολυεθνική εταιρεία  που δραστηριοποιείται κυρίως στο χώρο των κατασκευών και της ενέργειας.

Προέκυψε το 1999 από τη συγχώνευση των Άκτωρ ΑΤΕ και Ελληνική Τεχνοδομική ΑΕ. Είναι εισηγμένη στο Χρηματιστήριο Αθηνών με κωδικό ΕΛΛAK.

Θυγατρικές και συμμετοχές 

Στις θυγατρικές του Ομίλου Ελλάκτωρ ανήκουν επίσης οι:

 Τομή ΑΒΕΤΕ (κατασκευαστική)
 Κάστωρ ΑΕ (κατασκευαστική)
 Ηλέκτωρ ΑΕ (φωτοβολταϊκά, διαχείριση απορριμμάτων)
 Ελληνική Τεχνοδομική Άνεμος ΑΕ (αιολικά πάρκα)
 Βιοσάρ ΑΕ (φωτοβολταϊκά)
 Reds ΑΕ (ανάπτυξη ακινήτων)
 Ελληνικά Λατομεία ΑΕ

Συμμετέχει επίσης στις European Goldfields και Ελληνικός Χρυσός.

Σημαντικότερα έργα 
Στα σημαντικότερα έργα που έχει αναλάβει περιλαμβάνονται:
 η γέφυρα Ρίου-Αντιρρίου
 η Αττική Οδός
 το Ολυμπιακό Χωριό
 το Νέο Μουσείο Ακρόπολης
 το ΟΑΚΑ
κατασκευές Χ.Υ.Τ.Α. 
κομμάτια των κύριων δρόμων της Ελλάδας
 τους βιολογικούς καθαρισμούς Ψυττάλειας και Θεσσαλονίκης
 τον κυκλικό κόμβο Λεωφόρου Κηφισίας (συμμετοχή 45%)

Παραπομπές

Εξωτερικοί σύνδεσμοι 
 

Ελληνικές επιχειρήσεις
Εταιρίες εισηγμένες στο Χρηματιστήριο Αθηνών
Ελληνικά εμπορικά σήματα
Αρχιεπίσκοπος Αχρίδος Ιωάννης ΣΤ΄

Ο Ιωάννης ΣΤ' (κοσμικό όνομα Ζόραν Βρανισκόφσκι, , γεν. 28 Φεβρουαρίου 1966, Μοναστήρι, Σ.Ο.Δ. της Γιουγκοσλαβίας), είναι Σλαβομακεδόνας Ορθόδοξος κληρικός και επικεφαλής της Αυτόνομης Αρχιεπισκοπής Αχρίδος της Σερβικής Ορθόδοξης Εκκλησίας.

Ο Ζόραν Βρανισκόφσκι σπούδασε στη Σχολή Πολιτικών Μηχανικών στα Σκόπια, απ' όπου αποφοίτησε το 1990. Τον ίδιο χρόνο, γράφτηκε στη Σχολή Ορθόδοξης Θεολογίας του Πανεπιστημίου του Βελιγραδίου. Από εκεί αποφοίτησε τον Ιούνιο του 1995 και στη συνέχεια ξεκίνησε μεταπτυχιακές σπουδές. Από το 2008, σπουδάζει για την απόκτηση Διδακτορικού διπλώματος, με διδακτορική διατριβή που έχει ως θέμα Η ενότητα της Εκκλησίας και τα Σύγχρονα Εκκλησιολογικά Προβλήματα.

Έγινε μοναχός το Φεβρουάριο 1998, με το όνομα Γιοβάν (Ιωάννης). Λίγο αργότερα χειροτονήθηκε διάκονος και στη συνέχεια, ιερέας. Τον Ιούλιο του 1998, χειροτονήθηκε επίσκοπος με τον τίτλο του Επισκόπου της Ντρεμβίτσα, και τοποθετήθηκε ως εφημέριος στη Μητρόπολη Πρεσπών και Πελαγονίας. Τον Μάρτιο του 2000, εξελέγη Επίσκοπος της Βέλες.

Ο Ιωάννης, το 2005 τοποθετήθηκε Αρχιεπίσκοπος Αχρίδος και Μητροπολίτης Σκοπίων από τον Πατριάρχη Σερβίας. Ο Ιωάννης αρνήθηκε να αναγνωρίσει, θεωρώντας σχισματική και αντικανονική, την αυτοαποκαλούμενη (τότε) Μακεδονική Ορθόδοξη Εκκλησία, και έμεινε σε κοινωνία με την υπόλοιπη Ορθόδοξη Εκκλησία.

Το 2004 καταδικάστηκε σε 18 μήνες φυλάκιση με την κατηγορία πως ήταν υποκινητής εθνοτικού και θρησκευτικού μίσους, διχόνοιας και της μισαλλοδοξίας, από τους οποίους εξέτισε τους 8, καθώς το Ανώτατο Δικαστήριο έκρινε κάποια σημεία της κατηγορίας ως αντισυνταγματικά.

Το 2006 καταδικάστηκε πάλι σε 2 χρόνια φυλάκισης, αυτή την φορά με την κατηγορία της υπεξαίρεσης 57.000 ευρώ από μια δωρεά. Αρχικά, το Δικαστήριο αντέκρουσε το κατηγορητήριο, αλλά η υπόθεση επέστρεψε για νέα εκδίκαση. Στη δεύτερη δίκη, οι κατηγορούμενοι αθωώθηκαν από το κατηγορητήριο, αλλά η υπόθεση επέστρεψε για μια τρίτη εκδίκαση. Την τρίτη δίκη, ο Ιωάννης καταδικάστηκε 2 έτη φυλάκισης. Φυλακίστηκε στις 8 Αυγούστου 2006 και εξέτισε 256 ημέρες ποινής.

Με απόφαση του Δικαστηρίου των Σκοπίων, ο Ιωάννης αποφυλακίστηκε στις 19 Ιανουαρίου 2015. Οι πιστοί στην τότε π.Γ.Δ.Μ. τον υποδέχθηκαν με συγκίνηση  ενώ ο ίδιος μετέβη στην Ρωσία για αποθεραπεία ύστερα από πρόσκληση του Πατριάρχη Μόσχας και πάσης Ρωσίας Κυρίλλου

Ο Αρχιεπίσκοπος Ιωάννης και άλλα μέλη της Αρχιεπισκοπής Αχρίδος έχουν δεχτεί σωματικές επιθέσεις, ενώ σε πολλές περιπτώσεις οι εκκλησίες της Αρχιεπισκοπής έχουν καταστραφεί.

Υποσημειώσεις 

Αρχιεπίσκοποι Αχρίδος
Σλαβομακεδόνες
Αλ Κασράυν

Η Αλ Κασράυν, ή Κασερίνη, είναι πόλη της κεντρικής δυτικής Τυνησίας. Είναι κτισμένη στους πρόποδες του όρους Τζιμπέλ Σαμπί, του υψηλότερου βουνού της χώρας (υψόμετρο 1544 μ.) πέριξ του οποίου υφίσταται το ομώνυμο εθνικό πάρκο όπου προσφέρεται για κυνήγι (πέρδικας, λαγού, κ.λπ. Η Κασερίνη είναι η πρωτεύουσα του ομώνυμου Κυβερνείου Αλ Κασράυν

Κατά την απογραφή του 2004 ο πληθυσμός της αριθμούσε 76.243 κατοίκους, καλούμενοι Κασραϋνοί ή Κασερινοί.

Αξιοθέατα 

Από της ρωμαϊκής περιόδου αξιοθέατα στην περιοχή είναι μία αψίδα θριάμβου, 2 μαυσωλεία, τα ερείπια ενός αρχαίου θεάτρου κα μία παλαιοβυζαντινή εκκλησία. Σημειώνεται ότι στις διαβάσεις των πέριξ Κασερινών ορέων, κατά τον Β' Παγκόσμιο Πόλεμο, δόθηκε μια σειρά μαχών καλούμενες μάχη της Κασερίνης μεταξύ του Άφρικα κορπς του Έρβιν Ρόμελ και των συμμαχικών δυνάμεων. Στις επιχερήσεις εκείνες των συμμάχων συμμετείχε και ο ελληνικός Ιερός Λόχος Μέσης Ανατολής.

Πόλεις της Τυνησίας
Στρογγυλό Ρόδου

Το Στρογγυλό ή Στρογγύλη είναι μια ακατοίκητη βραχονησίδα στα δυτικά της Ρόδου, η οποία βρίσκεται ανάμεσα στη Ρόδο και τη Μακρύ. Το σχήμα της είναι σχεδόν ολοστρόγγυλο, εξού και το όνομα της. Έχει λίγα χόρτα και στο κατώτερό της σημείο, κυκλικά υπάρχει μια λωρίδα χωρίς καθόλου βλάστηση.

Παραπομπές

Βραχονησίδες της Ρόδου
Καλλικράτης (αποσαφήνιση)

Το όνομα Καλλικράτης μπορεί να αναφέρεται:
 Στον Καλλικράτη, έναν από τους δύο αρχιτέκτονες του Παρθενώνα
 Στον Καλλικράτη Χανίων, χωριό του νομού Χανίων
 Στο Σχέδιο ή Πρόγραμμα Καλλικράτης, όπως περιγράφεται στο Νόμο 3852/2010 περί Διοικητικής Αναδιοργάνωσης της Ελλάδας .
 Στον Καλλικράτη τον Αχαιό, κυβερνήτη της Αχαϊκής Συμπολιτείας
 Καλλικράτης ο Μαγνήσιος, ολυμπιονίκης στο αγώνισμα του οπλίτη δρόμου τον 4ο αιώνα π.Χ.
 Καλλικράτης ο Σάμιος, ναύαρχος του Πτολεμαίου Β´ τον 4ο αιώνα π.Χ.
Γερμανός Μαυρομμάτης

Ο Γερμανός Μαυρομμάτης (1872–1944), από τα Ψαρά, υπήρξε μητροπολίτης Δημητριάδος.

Βιογραφικό 
Αφού αποφοίτησε από το Γυμνάσιο της Χίου σπούδασε Θεολογία και στη συνέχεια έγινε διδάκτωρ στη Θεολογική Σχολή Αθηνών. Χειροτονήθηκε διάκονος στην Αθήνα και αργότερα ανέλαβε τη διεύθυνση των πατριαρχικών γραφείων Αλεξάνδρειας. Αφού εργάστηκε ως ιεροκήρυκας στις επαρχίες Δημητριάδος, Θεσσαλιώτιδος και Ηλείας, το 1907 εκλέχτηκε επίσκοπος Δημητριάδος. Η επίσκεψή του στο Παρθεναγωγείο του Βόλου ένα χρόνο αργότερα προκάλεσε αντιδράσεις που οδήγησαν στο κλείσιμο του σχολείου. Το 1940 εξέδωσε Δ΄ τόμο της Ερμηνείας στην Καινή Διαθήκη του Δαμαλά.

Στις 14 Ιουνίου 1935 καθαιρέθηκε λόγω προσχώρησής του στον Παλαιοημερολογητισμό. Όμως στις 16 Ιουλίου 1943 υπέβαλε αίτηση αναθεωρήσεως της δίκης του εκζητώντας την επιείκεια της Εκκλησίας της Ελλάδος για την επιστροφή του. Ωστόσο πριν προλάβει να εκδικασθεί η υπόθεση εκοιμήθη στις 20 Μαρτίου 1944 στην Αθήνα. Την ίδια ημέρα αποκαταστάθηκε μετά θάνατον στο Αρχιερατικό αξίωμα.

Παραπομπές

Πηγές 
 Ένθετο εφημερίδας Ελευθεροτυπία Ε Ιστορικά - Τα Αθεϊκά του Βόλου και ο Δελμούζος, 22 Ιουνίου 2009

Έλληνες ιεράρχες
Μητροπολίτες Δημητριάδος
Βιοχάλκο

Η Viohalco S.A., με έδρα στο Βέλγιο, είναι εταιρία συμμετοχών σε κορυφαίες εταιρίες επεξεργασίας μετάλλων στην Ευρώπη και είναι εισηγμένη στο Χρηματιστήριο Euronext Βρυξελλών (σύμβολο VIO) και στο Χρηματιστήριο Αθηνών (σύμβολο BIO). 

Οι θυγατρικές της Viohalco δραστηριοποιούνται στην παραγωγή προϊόντων αλουμινίου, χαλκού, καλωδίων, χάλυβα και σωλήνων χάλυβα και εστιάζουν στις τεχνολογικές εξελίξεις. Διαθέτουν μονάδες παραγωγής στην Ελλάδα, τη Βουλγαρία, τη Ρουμανία, τη Ρωσία, την Π.Γ.Δ.Μ., την Αυστραλία, την Τουρκία και το Ηνωμένο Βασίλειο. 

Το χαρτοφυλάκιο της Viohalco περιλαμβάνει επιπλέον έναν κλάδο ο οποίος ασχολείται αποκλειστικά με την τεχνολογία, την έρευνα και ανάπτυξη και αποτελείται από εταιρίες επικεντρωμένες στην έρευνα και την προώθηση της τεχνολογίας, τις μηχανολογικές εφαρμογές και τις υπηρεσίες εφαρμογών ERP. Η Viohalco διαθέτει επίσης έναν κλάδο με αντικείμενο την ανακύκλωση και τις υπηρεσίες διαχείρισης αποβλήτων. 

Η Viohalco και οι εταιρίες της έχουν στην ιδιοκτησία τους σημαντική ακίνητη περιουσία, κυρίως στην Ελλάδα, και έχουν υλοποιήσει πολλά έργα αξιοποίησης αυτής. 

Οι εταιρίες της Viohalco έχουν παγκόσμια παρουσία με μονάδες παραγωγής σε 8 χώρες, ισχυρό εμπορικό δίκτυο σε 21 χώρες και πελάτες που εξυπηρετούνται σε περισσότερες από 100 χώρες σε όλο τον κόσμο. 

Κύριες εισηγμένες θυγατρικές: Cenergy Holdings (CENER) στο Χρηματιστήριο Euronext των Βρυξελλών και στο Χρηματιστήριο Αθηνών και ElvalHalcor (ΕΛΧΑ) στο Χρηματιστήριο Αθηνών.

Παραπομπές

Πηγές 
 Επίσημη ιστοσελίδα της Viohalco S.A

Ελληνικές επιχειρήσεις
Ελληνικές βιομηχανίες
Εταιρίες εισηγμένες στο Χρηματιστήριο Αθηνών
Ελληνικά εμπορικά σήματα
Ανδρέας Κοντέλλης



Βιογραφικό 

Ο Ανδρέας Κοντέλλης γεννήθηκε στην Αθήνα το 1966. Κατάγεται από τη Λήμνο, όπου και έζησε τα παιδικά του χρόνια. Είναι απόφοιτος της Ευαγγελικής Σχολής Σμύρνης (Νέα Σμύρνη 1978-1984). Παρακολούθησε μαθήματα ζωγραφικής με την Ρένα Ανούση-Ηλία και στη συνέχεια με τον Βρασίδα Βλαχόπουλο (1982-1984). Σπούδασε στην Ανωτάτη Σχολή Καλών Τεχνών Αθηνών, ζωγραφική, (1984-1990) με καθηγητή τον Π. Τέτση. Κατά τη διάρκεια των σπουδών του, βραβεύτηκε τρεις φορές από το Ι.Κ.Υ. Το 1993 μετά από εξετάσεις, του χορηγήθηκε τριετής υποτροφία του Ιδρύματος Κρατικών Υποτροφιών, για εκτέλεση ζωγραφικού έργου στην Ελλάδα. Με υποτροφία της Ακαδημίας Αθηνών, έκανε μεταπτυχιακές σπουδές στο Middlesex University του Λονδίνου με καθηγητές τους John Thompson και Jim Mooney. Κατά τη διάρκεια των σπουδών του, τιμήθηκε με υποτροφία από το πανεπιστήμιο και έλαβε το 2000, Master of Art in Fine Art.

Το καλλιτεχνικό του έργο 

Ο Κοντέλλης ζωγραφίζει επαγγελματικά από το 1990. Ανήκει στους εξπρεσσιονιστές ζωγράφους και τον ενδιαφέρει κυρίως η αποτύπωση του συναισθήματος, αν και όχι πάντα τόσο έντονα. Για να φτάσει στο αποτέλεσμα που επιθυμεί χρησιμοποιεί  κυρίως το χρώμα με έναν προσωπικό, ιδιαίτερο τρόπο και λιγότερο το σχέδιο έτσι ώστε τα έργα του έχουν πλέον αναγνωρίσιμο ύφος. Τον απασχολεί και τον έχει επηρεάσει το λημνιακό τοπίο, φυσικό και ανθρωπογενές, από το οποίο πάντα έχει αφορμές για έμπνευση. 

Έχει συμμετάσχει σε πολλές ομαδικές εκθέσεις στην Ελλάδα και στο εξωτερικό.

Ατομικές εκθέσεις

1990: Γκαλερί "Θόλος", Αθήνα. 
1991: Γκαλερί "Νέες Μορφές", Αθήνα. 
1994: Παντελίδειο Μέγαρο, Μύρινα Λήμνου. 
1995: Γκαλερί "Έκφραση", Αθήνα. 
1997: "Κάρβουνο σε χαρτί", Γκαλερί "Monohoro", Νέο Ψυχικό. 
1998: Δημοτική Πινακοθήκη, Μύκονος. 
1998: Γκαλερί "Κύκλος", Μύκονος. 
1999: Γκαλερί Άννυ Μπαλτά, Θεσσαλονίκη. 
2001: Γκαλερί Ζουμπουλάκη, Αθήνα. 
2001: Γκαλερί Opus, Κύπρος.
2005: "Διαδρομές", Γκαλερί Ζουμπουλάκη, Αθήνα.
2007: "Μνήμες", Γκαλερί "Μεταμόρφωσις", Θεσσαλονίκη.
2010: "Νόστος", Πινακοθήκη Σύγχρονης Βαλκανικής Τέχνης Κοντιά Λήμνου.  
2010: "Ένας Αύγουστος", Βουρκάρι Κέας.
2012: "Viae Corporum", Βαρκελώνη, Γκαλερί Corretger 5.
2012: "Viae Corporum ΙΙ", Αθήνα, Γκαλερί Έκφραση-Γιάννα Γραμματοπουλου.
2015: "Λήμνος", Μύρινα, Λήμνος, Αίθουσα Τέχνης Αποθήκη.
2016: "Φύσις", Αθήνα, Γκαλερί Σκουφά.
2018: "Indoors", Πάτρα, Γκαλερί Cube
2018: "Ζωγραφικές διαδρομές", Κέρκυρα, Δημοτική Πινακοθήκη Κέρκυρας
2018: "The Walls", Αθήνα, Γαλλικό Ινστιτούτο
2019: "Mythology", Νέα Υόρκη, Ελληνικό Προξενείο Νέας Υόρκης

Παραπομπές

Εξωτερικοί σύνδεσμοι 
Η επίσημη ιστοσελίδα του καλλιτέχνη: www.andreaskontellis.gr
Άρθρο του Εθνικού Κήρυκα για την έκθεση "Mythology" στη Νέα Υόρκη
Συνέντευξη στο culturenow.gr για την έκθεση "The Walls"
Συνέντευξη στο livemedia.gr για την έκθεση "Ζωγραφικές διαδρομές"
Άρθρο της εφημερίδας LIBERAL για την έκθεση "Indoors" 
Άρθρο της εφημερίδας Η ΚΑΘΗΜΕΡΙΝΗ για την έκθεση "Φύσις"
Παρουσίαση στο art22.gr

Έλληνες ζωγράφοι
Ζάζαρη

Η Ζάζαρη (γνωστή και ως Λίμνη Αγίων Θεοδώρων) είναι μικρή λίμνη που βρίσκεται στα νότια του νομού Φλώρινας, στους πρόποδες του όρους Βέρνο της Μακεδονίας. Είναι μία από τις λίμνες της υδρολογικής λεκάνης που σχηματίζεται ανάμεσα στα όρη Βέρνο, Βόρας, Άσκιο και Βέρμιο και που περιλαμβάνει ακόμα τις λίμνες Βεγορίτιδα, Πετρών και Χειμαδίτιδα.

Η Ζάζαρη έχει έκταση περίπου 2 τ.χλμ. και βρίσκεται σε υψόμετρο 602 μέτρων. Το μέσο βάθος της είναι 4,6 μέτρα. Τροφοδοτείται από το μικρό ποτάμι του Σκλήθρου που πηγάζει από το Βέρνο και αυτή με την σειρά της τροφοδοτεί την γειτονική της λίμνη Χειμαδίτιδα. Η Ζάζαρη και η γειτονική της Χειμαδίτιδα ανήκουν στο δίκτυο Natura 2000 με τον κωδικό GR 1340005.

Οικισμοί κοντά στην Λίμνη Ζάζαρη
Τα χωριά που βρίσκονται κοντά στη Ζάζαρη είναι, το Λιμνοχώρι (στην ανατολική όχθη της λίμνης), τα Βαλτόνερα, οι Ανάργυροι, και το Σκλήθρο.

Εικόνες

Παραπομπές

Εξωτερικοί σύνδεσμοι 
 Γυμνάσια Γαλάτειας Κοζάνης, οι λίμνες Χειμαδίτιδα και Ζάζαρη 
 Βαλτόνερο Φλώρινας, οι λίμνες Χειμαδίτιδα και Ζάζαρη
 ΕΟΒ Βιτσίου, οι λίμνες Χειμαδίτιδα και Ζάζαρη

Λίμνες του νομού Φλώρινας
MYTILINEOS SA

Η MYTILINEOS A.E. ιδρύθηκε το 1990 και δραστηριοποιείται στους τομείς της μεταλλουργίας, της ενέργειας, των κατασκευών και των αμυντικών συστημάτων. Αποτελεί εξέλιξη της παλιάς μεταλλουργικής επιχείρησης της οικογένειας Μυτιληναίου που ιδρύθηκε στις αρχές του 20ου αιώνα, το 1908.

Παραπομπές

Εξωτερικοί σύνδεσμοι
Επίσημη ιστοσελίδα της MYTILINEOS
Επίσημη ιστοσελίδα της Αλουμίνιο της Ελλάδος
Επίσημη ιστοσελίδα της κατασκευαστικής Μέτκα
Επίσημη ιστοσελίδα της Ελληνικής Βιομηχανίας Οχημάτων
MYTILINEOS HLDGS SA | (finance.google.com profile)
MYTILINEOS (MYTIL.AT) - Athens | (finance.yahoo.com profile)
MYTILINEOS (ΜΥΤΙΛ) - Athens | (capital.gr profile)

Μυτιληναίος
Μυτιληναίος
Μυτιληναίος
Ελληνικά εμπορικά σήματα
Σεβάστεια

Η Σεβάστεια (τουρκικά: Sivas «Σίβας», αρμενικά: Սեբաստիա, περσικά: Sebhasd) είναι η πρωτεύουσα της επαρχίας Σίβας στην Τουρκία, ονομαζόμενης ιστορικά ως Μικρή Αρμενία (Lesser Armenia, Փոքր Հայք). Ανήκει στο Διαμέρισμα Κεντρικής Ανατολίας. Σύμφωνα με την τουρκική απογραφή του 2007, ο πληθυσμός της ήταν 300.795.
Πριν την Ανταλλαγή πληθυσμών, κατοικούσαν εκεί 1.500 τουρκόφωνοι Χριστιανοί Ορθόδοξοι που διατηρούσαν σχολείο και εκκλησία. Υπήρχε επίσης και ανεπτυγμένη αρμενική κοινότητα.Απόγονοι των προσφύγων από την Σεβάστεια,Έλληνες εγκαταστάθηκαν και ζουν στο χωριό Σαβαστειανά στον Ν.Πέλλας και στο χωριό Βατερό Κοζάνης.

Ο Γκιοκ Μεντρεσές (Gök Medrese), ιστορικό μνημείο του 13ου αιώνα, αποτελεί έργο του Έλληνα αρχιτέκτονα Καλογιάννη από το Ικόνιο.

Η πόλη, που βρίσκεται σε υψόμετρο 1.278 μέτρων με την ευρεία κοιλάδα του Άλυ ποταμού, είναι μια μέτρια μεγέθους πόλης, εμπορικό και βιομηχανικό κέντρο της περιοχής, παρόλο που η οικονομία παραδοσιακά βασίζεται στη γεωργία. 

Με την ανάπτυξη των σιδηροδρόμων, η πόλη απέκτησε νέα οικονομική σημασία ως συμβολή σημαντικών σιδηροδρομικών γραμμών που συνδέουν τις πόλεις Καισάρεια, Σαμψούντα, και Ερζερούμ. Η πόλη συνδέεται αεροπορικώς και με την Κωνσταντινούπολη.

Από την πόλη αυτήν κατάγεται και η Χαντίσε, τραγουδίστρια η οποία συμμετείχε στην Γιουροβίζιον για την Τουρκία, το 2009.

Παραπομπές
Φερδινάνδος Α΄ της Αυστρίας

Ο Φερδινάνδος Α΄ της Αυστρίας (γερμ. Ferdinand I, 19 Απριλίου 1793 – 29 Ιουνίου 1875) από τον Οίκο των Αψβούργων-Λωρραίνης ήταν Αυτοκράτορας της Αυστρίας, Πρόεδρος της Γερμανικής Συνομοσπονδίας, Βασιλιάς της Ουγγαρίας, της Κροατίας και της Βοημίας (ως Φερδινάνδος Ε΄), μέχρι την παραίτησή του μετά τις επαναστάσεις του 1848. 

Νυμφεύτηκε τη Μαρία Άννα της Σαβοΐας, το έκτο παιδί του Βίκτωρα Εμμανουήλ Α΄ της Σαρδηνίας. Ο Φερδινάνδος ήταν ανίκανος να κυβερνήσει την αυτοκρατορία του, λόγω της διανοητικής ανεπάρκειάς του.

Παραιτήθηκε στις 2 Δεκεμβρίου 1848. Τον διαδέχθηκε ο ανιψιός του, ο Φραγκίσκος Ιωσήφ. Μετά την παραίτησή του, έζησε στο Κάστρο της Πράγας, μέχρι το τέλος της ζωής του το 1875.

Βιογραφία
Ο Φερδινάνδος Κάρολος Λεοπόλδος Ιωσήφ Φραγκίσκος Μαρκελλίνος γεννήθηκε στις 19 Απριλίου 1793 στη Βιέννη. Ήταν γιος του Φραγκίσκου της Αυστρίας και της Μαρίας Θηρεσίας των Βουρβόνων-Δύο Σικελιών, κόρης του Φερδινάνδου Α΄ των Δύο Σικελιών.

Ο πατέρας του, επειδή τον είχε ανίκανο να ασκήσει μόνος του την εξουσία, όρισε στη διαθήκη του τον Λουδοβίκο, Αρχιδούκα της Αυστρίας, ως βοηθό του σε θέματα εσωτερικής πολιτικής και τον Κλέμενς φον Μέττερνιχ στην εξωτερική πολιτική.

Μετά το ξεκίνημα της Επανάστασης του 1848 παραιτήθηκε από τον θρόνο υπέρ του ανιψιού του Φραγκίσκου Ιωσήφ, πρώτου γιου του μικρότερου αδελφού του, Φραγκίσκου Καρόλου, Αρχιδούκα της Αυστρίας, που αρνήθηκε τον θρόνο για τον εαυτό του, και αποσύρθηκε ως το τέλος της ζωής του.

Οικογένεια
Νυμφεύθηκε την Μαρία Άννα της Σαβοΐας, έκτο παιδί του Βίκτωρα Εμμανουήλ Α΄ της Σαρδηνίας, με την οποία δεν απέκτησε παιδιά.

Εξωτερικοί σύνδεσμοι 

Αυτοκράτορες της Αυστρίας
Βασιλείς της Βοημίας
Βασιλείς της Ουγγαρίας
Οίκος των Αψβούργων-Λωρραίνης
Φραγκίσκος Κάρολος, αρχιδούκας της Αυστρίας

Ο Φραγκίσκος Κάρολος (Βιέννη, 17 Δεκεμβρίου 1802 - Βιέννη, 8 Μαρτίου 1878) από τον Οίκο των Αψβούργων-Λωρραίνης ήταν εξέχον μέλος του Οίκου των Αψβούργων και πατέρας δύο αυτοκρατόρων (του Φραγκίσκου Ιωσήφ Α΄ της Αυστρίας και του Μαξιμιλιανού Α΄ του Μεξικού), καθώς και παππούς του Φραγκίσκου Φερδινάνδου της Αυστρίας, του οποίου η δολοφονία ήταν το έναυσμα για την έκρηξη του Α΄ Παγκοσμίου Πολέμου. 

Ο Φραγκίσκος Κάρολος Ιωσήφ ήταν ο νεότερος γιος του Φραγκίσκου Β΄ της Αγίας Ρωμαϊκής Αυτοκρατορίας (Φραγκίσκου Α΄ της Αυστρίας) και της Μαρίας Θηρεσίας των Δύο Σικελιών, κόρης του Φερδινάνδου Α΄ των Δύο Σικελιών.  

Παντρεύτηκε στις 4 Νοεμβρίου 1824 στη Βιέννη την Σοφία της Βαυαρίας από τον Οίκο των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας. Όταν ο μεγαλύτερος αδελφός του Φερδινάνδος Α΄ παραιτήθηκε λόγω της έκρηξης της επανάστασης του 1848 ο ίδιος με την επέμβαση της συζύγου του Σοφίας παραιτήθηκε υπέρ του μεγαλύτερου γιου τους, Φραγκίσκου Ιωσήφ. 

Πέθανε στην Βιέννη 6 χρόνια μετά τον θάνατο της συζύγου του.

Οικογένεια
Νυμφεύτηκε το 1824 τη Σοφία, κόρη του Μαξιμιλιανού Α΄ Ιωσήφ, εκλέκτορα, μετά βασιλιά, της Βαυαρίας, και είχε τέκνα:
 Φραγκίσκος Ιωσήφ (1830-1916), Αρχιδούκας της Αυστρίας και Βασιλιάς της Ουγγαρίας, Βοημίας & Λομβαρδο-Βενετίας.
 Ροδόλφος (1858-1889).
 Μαξιμιλιανός (1832-1867), Αυτοκράτορας του Μεξικού.
 Κάρολος Λουδοβίκος (1833-1896), Αρχιδούκας της Αυστρίας.
 Φραγκίσκος Φερδινάνδος (1863-1914).
 Όθων (1865-1906).
 Κάρολος (1887-1922), Αυτοκράτορας της Αυστρο-Ουγγαρίας.
Μαρία Άννα (1835-1840).
θνησιγενής γιος (24 Οκτωβρίου 1840)
 Λουδοβίκος Βίκτωρ (1842-1919), Αρχιδούκας της Αυστρίας.

Εξωτερικοί σύνδεσμοι 

Πρίγκιπες της Αυστρίας
Οίκος των Αψβούργων-Λωρραίνης
Επαρχία Αντιγιαμάν

Η επαρχία Αντιγιάμαν (, ) είναι επαρχία στη νότια Τουρκία. Η επαρχία δημιουργήθηκε το 1954 καθώς προηγουμένως αποτελούσε μέρος της επαρχίας Μαλάτειας. Η επαρχία βρίσκεται στο διαμέρισμα της Νοτιοανατολικής Ανατολίας. Πρωτεύουσά της είναι το Αντιγιαμάν. Πολλοί από τους κατοίκους της επαρχίες είναι Κούρδοι. Η περιοχή έχει κατοικηθεί από αρχαιοτάτων χρόνων και πολλοί πολιτισμοί έχουν εγκατασταθεί εδώ. Συνεπώς, υπάρχουν πολλά σημεία ιστορικού ενδιαφέροντος τα οποία προσελκύουν τους επισκέπτες. Αν και θα μπορούσε να αναπτυχθεί σε μία πλούσια αγροτικά ζώνη λόγω του εδάφους της, η επαρχία αυτή είναι πολύ φτωχή και οι μεταφορές με γαϊδούρια είναι συχνό φαινόμενο.

Παραπομπές

 
Τουρκικό Κουρδιστάν
Δασικές πυρκαγιές στην Ρωσία το 2010

Οι Δασικές πυρκαγιές στην Ρωσία το 2010 είναι μια σειρά εκατοντάδων πυρκαγιών που ξέσπασαν σε όλη την Ρωσία, κυρίως στα δυτικά, από τα τέλη Ιουλίου 2010 έως σήμερα. Αυτό οφείλεται στην καταγραφή υψηλών θερμοκρασιών (σύμφωνα με τους ειδικούς πρόκειται για το πιο καυτό καλοκαίρι στη ρωσική ιστορία.) και στην ξηρασία της περιοχής. Ο Ρώσος Πρόεδρος Ντμίτρι Μεντβέντεφ δήλωσε σε κατάσταση έκτακτης ανάγκης επτά περιφέρειες για τις πυρκαγιές, ενώ άλλες 28 περιοχές ήταν υπό κατάσταση έκτακτης ανάγκης, λόγω των ανεπαρκών εσοδειών που προκλήθηκαν από τις ρωσικές ξηρασίες.

Διεθνής Βοήθεια 

Η Ρωσία έχει λάβει βοήθεια για την κατάσβεση των πυρκαγιών από τη Σερβία, Ιταλία, Ουκρανία, Λευκορωσία, Αρμενία, Καζακστάν, Αζερμπαϊτζάν, Βουλγαρία, Πολωνία, Λιθουανία, Ιράν, Εσθονία, Ουζμπεκιστάν, Βενεζουέλα, Γαλλία, Γερμανία και τη Λεττονία.

Πυρκαγιές στη Ρωσία
Περιβαλλοντικές καταστροφές